text: Hetta er fyrstu ferð, at ein persónur er dømdur trygdarvarðhald í Føroyum.Trygdarvarðhald (á donskum forvaring) er ein fongsulsrevsing uttan tíðaravmarking, sum verður nýtt til serliga vandamikil fólk, tá mett verður, at tey fara at fremja nýggj lógarbrot og harvið eru til vanda fyri onnur. Trygdarvarðhald hevur við sær, at dømdi ikki kann verða leyslatin, fyrrenn rætturin metir, at hann ikki longur er ein vandi fyri onnur.Maðurin var í dag funnin sekur í at hava framt tvey rán – eitt í 2019 og eitt í 2022 – og fyri at hava framt eina neyðtøkuroynd í mars 2022.Maðurin er áður dømdur fyri fleiri neyðtøkuroyndir, seinast í Føroya Rætti í 2020. Av tí, at maðurin hóast langar fongsulsrevsingar framhaldandi fremur grov brot á revsilógina – brot har hann leggur á ungar kvinnur – kravdið ákæruvaldið í dag, at hann skuldi dømast í trygdarvarðhald. Hesum tók nevningatingið undir við.”Ákæruvaldið hevði tað støðu, at vanlig fongsulsrevsing ikki var nøktandi, tí dømdi greitt hevur víst, at hann áhaldandi fremur grov lógarbrot ímóti tilvildarligum kvinnum. Grundað á upplýsingarnar um dømda, undir hesum serliga tann kriminalitet, sum dømdi áður er dømdur fyri, kravdi ákæruvaldið, at dømdi skuldi dømast í trygdarvarðhald. Hesum tók nevningatingið undir við, og tað eru vit sera nøgd við”, sigur Katrin Thorvig Hansen, høvuðsákæri.Dømdi hevur nú 14 dagar at gera av, um hann kærir dómin.
text: #000002
text: TíðindiÍtrótturMentanÁtrúnaðurPolitikkurMyndasavnFilmsbrotTænasturLýsingarKunngerðirLeys størvEysturoyarportalurineyp@eyp.fo+298 74 22 22Um okkum
text: #000007